
ছেউনি 


সুঘড় হড় সমাজেক উচরনেক পহিল খেপ হেলেক চাসবাসেক উচরন। 
আর চাসবাসেক উচরনেক পহিল খেপ হেলেক বিহন আঁকরান। 
কাহে নঅ বিহনলে আঁকুর না বাহরালে চাসবাস হেতেক নিহি। মেনেক 
পরকিতিক আপন খেইআলে গাছলে ফর-দানা-বিহন গিরিকে আঁকুর 
বাহরাই ডাগর গাছেক নিঅর গাছ হেউএইতকে বেটিছউআরা গমলা 
আর অরা নিজেই গাছেক ফর-আঁঠি-বিহন-দানা গিলিন বাঁসেক ডালাঞ 
রাখিকে আঁকুর করে পারলা - হেলেক জাউআক সিরজন | তখন অরা 
বুঝে পারলা পরকিতিক লে ফর দানা লঢ়ি বিছি পেট ভরাউএ হেতেক 
নিহি। পেট ভরাউএক ডহর নিজেই ঠানি বাহরাউলা । তখন রিঝে 
মন উদকি উঠলেন । আর মনেক রিঝ ফুটি বাহরালেন মুহে- গিতে : 
গিতে, দেহিক রিঝ ফুটি বাহরালেক ডেগে ডেগে নাচে । উচরলেক 
করম পরব । গিত আর নাচ চলি আউএহেক এরিআক পেরিআঞ, 
মুহে মুহে লতে লতে। 

এহে লতে লতে চলি আউঅল গিত গিলিনকে সঁজড়িকে এহে 
“লতে লতে করম গিত' পথিক নিখরান। 


ঈঁজুএতা 


১) 

কাঁসি ফুলা ফুটলা আসা মনে জাগলা 

এ গউ কবে আউ্অতা, কবে আউঅতা ভইআ মর। 
কাঁসি ফুলা ঝড়লা আসা তঅ মিটঅলা 

এ গউ নেহি আউঅলা, নেহি আউঅলা ভইআ মর || 


২) 

এঁকরি বিনু খেঁখরি 

খিরউআ বাড়িক ফুল গঅ | 
লেইএ জানু, বেটি সঞ্া সসুর ঘার গঅ। 


৩) 

মাঞ্জেক কথিঞ জনমল ভাই বহিন গউ, 
ইফরি খাউঅল মাঞ্জঞেক দুধ । 

তহরি জনম ভাইরে রাজা দরবার গউ 
হামরি জনম পরেক ঘার। 

কনেহি লিখল রাজা দরবার গউ 

কনে লিখল পরেক ঘার। 

সমাজে লিখল রাজা দরবার গউ 

বিধিঞ লিখল পরেক ঘার। 


লতে লতে করম গিত ৮ 


৪) 

গগগা রে গগগা জবুনা 

পিআ গেলা কসলা বনিজ। 
কসলা বনিজে পিআ লইট আইল 
কিআ কিআ আনঅলে সনদেস। 
দসঅ আঁগুরে দসঅ অণ্তরি 
হাঁথেক জ্খে সাঁখউজআা সনদেস। 
গঁগগা রে শগগা জবুনা 

পিআ গেলা কসলা বনিজ। 
কসলা বনিজে পিআ লইট আইল 
কিআ কিআ আনঅলে সনদেস। 
দুনঅ পঞরে দুনঅ পঞরি 
ধনিক জর্খে বিছিআ সনদেস। 


ভূঁগরিকা ধারিঞ ধারিঞ 

দেউরাঞ হারা জতইএ, দেউরাঞ হারা জতইএ 
অগঅ হামে সাসু, হামে সাসু দেউরাকে লহর। 
তহি জে জাবে বহু 
দেউরাকে লহর, কি দেউরাকে লহর, 

অগঅ - পিঁধি লিহা, পিধি লিহা অঞৈরি পঞ্অর । 
অঞ্জরি পঞ্জরি সাসু 
ঝলকলে গেলউ, কি ঝলকলে গেলউ 


অগঅ সইখিন মরঅ, সইখিন মরঅ ডাহে মরি জাই । 
_ কিআ গঅ সইখিন 


ডাহে মরি জাইহা, কি ডাহে মরি জাইহা 
অগঅ তহর ইরাঞ, তহর ইরাঞ আরঅ পহিরম। 


লতে লতে করম গিত ৯ 


হি | 
1 


0 


গ্গগা বহি গেইলা ঝিরি হিরি পনিআ। 
গঁগগা রে গগউআর তরে নঅ মরে 
দুরিআ দে ভইআ পাহাড়অ ফাড়ে। 
পাহাড়েহি আহ সাঁটি মুনিস রে 
সাটি মুনিসেকর সই বহু কানি। 
সই বহু রানি এক বহু কানি 
কানিকে দেবেঞ মঞ ঘইলা ভরি পানি। 
ঘইলা লে উইঠ গেল গহমনঅ-সাঁপ রে। 
ছাড়ু ছাড়ু গহমনঅ এহঅ ডাঁড়ি ঘাট রে। 
বাটঅ ছাড়িএ কিআ ফুল পাউলে রে 


মাথাঞ লেলা মটা ঝটা, কাঁখে লেলা ছাতা গঅ, 
রুনকি ঝুনকি বহিন গেলা সুর ঘার। 

ঘুরে কি ঘুরে বহিন, আঝুকেরি রাইত গঅ 
জনমল ঘারে বহিন, নেহি হেলঅ বাস। 


লতে লচত করম গিত ১১ 


১০) 
বৰারঅ বছরঅ সাসু তহর ঘারে বিহা গউ 
কব না দেখ বেটা তর। 
হামরি জে বেটা বহু রাজা দরবার গউ 
সাঁঝে আউএই বিহান চলি জাই। 
রাঁধু কি রাঁধু বহু ঘিঅ যুগা ডাইল গউ 
লেইএ জাই খেতঅ না গঠ। 
কইসে হামে চিনহবঅ সাসু খেতঅ না গঠ গউ 
কইসে চিনহব বেটা তহর। 
বাঁধিএ রুঁধিএ সাসু হেলা সমুদাই গউ 
কইসে চিনহবঅ বেটা তহর। 
হামরি জে বেটা বহু আগু হারে ঘুরএ গউ 
হারে বাহে রেগিআ বরদ। 
জাইএ ডাঁড়হার্ল সাসু তহর বেটাক পাস গউ 
রনঅ রনঅ নজরি ঘুরাই। 
কিআ হঅ পরভু নজরি ঘুরাইহা গউ 
এহঅ বাটে নইহর চলি জাম। 
কিআ খাইএ রহবে ধনি নইহরে তহর গউ 
কিআ দেখি বাঁধবে দিল। 
দহি দুধা খাইঅব হামরি নইহর গউ 
সঁগি দেখি বাঁধঅর্ব দিল। 


১১) ৃ 
আম পাত চিরি চিরি লেখনা লেখব, কি লেখনা লেখব 
অগঅ হামে বাপু, হামে বাপু কতি দিন কুঅর। 
তরঅ জে বিহা বেটি সিঁসু উমইর, কি সিঁসু উমইর 
অগঅ তরঅ তিরিআ, তরঅ তিরিআ মরি হেজাই গেল। 


হামরি'জে তিরিআ বাপু মরি হেজাই গেল কি মরি হেজাই গেল - 


অগঅ ছাইঅ বানি, ছাইঅ বানি দেহ দেখাই । 
পুরুবেহি উমড়ল পচছিমেহি বরিসল, কি পচছিমে বরিসলঅ 
অগঅ ছাইঅ বানি, ছাইঅ বানি লেগলঅ ধউআই। 


লতে লতে করম গিত ১২ 


১২) 
দুই মিলি গেলে দেউরা একা ঘুরি আউলে হউ 


বিজু বনে খেলতঅ ঝুঁমইর। 


কেথিঞ ভিজলঅ দেউরা হেরেদ রাঁগল ধতিআ হউ 


কেথিঞ ভিজলঅ তরুআল । 


সির্সিরে ভিজলঅ ভি হেরেদ রাঁগল ধতিআ হউ 


রকতে ভিজলঅ তরুআল। 

কাকে কাটঅলে দেউরা কাকে মারঅলে হউ 
কাকে করঅলে সিঁসুরাঁড়। 
ভউজিকে করল সিঁসুরাঁড়। 

ভাই কাটঅলে দেউরা ভালঅ করলে হউ 
ভউজি কেরি লেহু অঁগিভার/আপাভার ৷ 
হামে জে দেব ভউজি লুগুআ তহর হউ 
গতনি দেউঅত ডুভা ভরি মাড়। 


১৩) 

ছুটুমুটু ধুরুপ গাছ ফুলে লদঅবদ গউ 
বেটিআ চললঅ সসুর ঘার 

তহি জে জাবে বেটি সঞ্জা সসুর ঘার গউ 


সভে পরব বাপু বছর বছর ঘ্বুরইএ গউ 
নেহি ঘুরেই মরল মানুস। 


লতে তে করম গিত ১৩ 


১৪) 
কনঅ আমা হেরিহর কনঅ আমা পিঅর (কনঅ আমা.......) 
অগঅ কনঅ আমা, কনঅ আমা সিঁদুরঅ বরন। 
সেহ আমা বিছে গেলা, কেনিআ ঝুঁঅর ( কেনিআ কুঅর.....) 
অগজ রাজা বেটাঞ&, রাজা বেটাঞ ধরলঅ আঁচর। 
ছাড় ছাড় রাজা বেটা হামরি আঁচর (হামরি আঁচর নি ) 
অগঅ হামে হেকজ, হামে হেকঅ কেনিআ কুঁঅর। 
তঁহি জে হেকিস ভালা কেনিআ কুঁঅর (কেনিআ কুঁঅর.....) 
তঁহি জে হেকিস ভালা বরঅ কুঁঅর (বরঅ কুঁঅর........... ) 
অগঅ চলি জাই চলি জীই আজাকে বাখইর। 
কইসে হারে চিনহব আজাকে বাখইর (আজাকে বাখইর.....) 
অগঅ কইসে চিনহব কেইসে চিনহব আজা তর। 
আজাকেরি দুআরাহি হাঁসারাজা ঘড়উআ (কি হাঁসারাজা ঘড়উআ 
অগঅ বাখইলেঁ তঅ ঘুরহ মেজুর। 
কেসন কেসন ঘুরএ হাঁসা রাজা ঘড়উআ (কি হাঁসারাজা ঘড়উজা.......) 
অগঅ কেসন কেসন, কেসন কেসন ঘুরহ মেজুর। 
: কিআ কিআ খাউঅতঅ হাঁসা রাজা ঘড়উআ (কি হাঁসারাজা ঘড়উআ 


লতে লতে করম গিত ১৪ 


১৫) 
কিআ ভারে নেউজএ গাছঅ না তরু গঅ 
কিআ ভারে নউএ ধেনু গাই। 
কিআ ভারে নউএ খাউআসিনি বেটিআ 
ডালা লেইএ ফুলা তড়ে জাই। 
ফুলা ভারে নেউজএ গাছঅ না তরু গঅ 
সাজঅ ভারে নউএ ধেনুগাই, 
আভরনে নউএ খাউআসিনি বেটিআ 
ডালা লেইএ ফুলা তড়ে জাই। 
কিআ বিনু দুবড়ল পচছিমেকা লকা গঅ 
কিআ বিনু দুবড়ল গাই। 
'কিআ বিনু দুবড়ল রাজাকা বেটা গঅ 
চুনা লেঁখে মুহা লরুআই। 
অন্অ বিনু দুবড়ল পচছিমেকা লকা গঅ 
ঘাসা বিনু দুবড়ল গাই। 
পান বিনু দুবড়ল রাজাকা বেটা গঅ 
চুনা লেখে মুহা লরুআই। 


১৬) 
সভে সঁগি আই গেল একা সি রহি গেল 


মর দেসে আহে কবিরাজ। 


১৭) 
কানা মানা সাগ বাবা 
.একেটা জাউআঁঞ গঅ 
খাইএ খজেই জারা বিরহিক ভাইল (২) 
হাঁমে নেহি খজ সাসু 


লতে লতে-করম গিত ১৬ 


রা 


অগঅ ননদ রে হামর 


তহর ইরাঞ নইহর চলি জাম । 


২০) 
কনেহি ছলইএ ঝুঁড়চি কপাট 
(কুঁড়চি কপাট) 
অগঅ কনে ছলইএ 
কনে তঅ ছলইরে জাহাজ। 
সঞ্ঞাঞ্ মর ছলইএ কুঁড়চি কপাট 
(কুঁড়চি কপাট) 
অগঅ ভাইএ মরঅ 
ভাইএ মরঅ ছলইরে জাহাজ। 


তে লতে করম গিত ১৭ 


খাইএ লেহু দহি দুধা ভাত। 

., কইসে হামে খাউঅব দহি দুধা ভাত 
“(দেহি দুধা ভাত) 

অগঅ মাঞ মরল 

মাঞ মরল তিনি মাস। 

একা মাসা গেল ভাইরে দুঅ মাসা গেল 


তিনি মাসে মাঞ্একে বানার। 
কর্নে কাঁদত ভাইরে অহরেঁ পহর 


লতে লতে করম গিত ১৮ 


ঘারে জে আহউ হামর 


ধনি তর করম খেলে গেল। 


২৫) 
ঝিরিহিরি নদিআঞ সেঁউআল বহেইরে 
হা ভালা তাঁহি বাগালিন বেটিঞ দাইল দড়রই রে। 
এহ বাটে আউএ রাজাক বেটারে, 
হা ভালা হাঁথ উলারি রাজাঞ দাইল মাগেই রে। 
হামে কইসে দেউঅব রাজাক বেটারে, 
হে ভালা, আজা কুল নাম ডুবি জাইতঅ রে। 


২৬) 

.  নদিআ কিনারে মুগিআ বুইন দেলা রে, 

হে ভালা, কনঠিনে সাসু হেরাই গেলা রে। 
ঘড়উআকা পিঠে সসুর দইড় গেলা রে, 
হে ভালা, কনঠিনে সাস পাউআই গেলা রে। 


লতে লতে করম গিত ২০ 


'কিআ লাইএ গরজে রাজাকা বেটা 


হিদে গেলে হুদে ডহি জাই (২) গঅ। 
নাচহিতে খেলহিতে দেখি না পসাই গঅ 
তাঁকর আঁথিঞ ভেলুআ তেল.গঅ। 


- ৩০) 


কাঁহাঞ্জি লহরএ লহর লহর বাঁস গঅ 

আর কাঁহাঞ্জি ঝুরুআউএই বহিনি হামর | 
বাঁসঝুঁড়ে লহরএ লহর লহর বাঁ গঅ 

সসুর ঘারে ঝুরুআউএই বহিনি হামর। 
কেথিঞ কাটি আনঅবঅ লহর লহর বাঁস গঅ 


ছাঁছাঞ গঁজি রাখবঅ লহর লহর বাঁস গঅ 
মইধঅ খাঁধাঞ রাখব রহিনি হামর। 
'কিআ কিআ খাউঅতঅ লহর লহর বাঁস গঅ 
কিআ কিআ খাউঅতঅ বহিনি হামর। 
ছাঁছাক পানি খাউঅতজ লহর লহর বাঁস গঅ 
দুধা ভাতা খাউঅতঅ বহিনি হামর । 
কিআ লাইএ আনঅবঅ লহর লহর বাঁস গঅ 
কিআ লাইএ আনঅবঅ বহিনি হামর। 
ডালা টুপা করে আনঅবঅ লহর লহর বাঁস গঅ 
করম খেলে আনঅবঅ বহিনি হামর 1 

লতে লত্তে করম গিত ২২ 


৩১) 
কনঅ পরবে ভাইরে, আনলে লেগলে রে 
কনঅ পরবে ভাইরে, করলে বিদাই। 
করম পরবে ভাইরে, আনলে লেগলে রে 
জিতিআ পরবে ভাইরে, করলে বিদাই। 
কাকর জনম ভাইরে, রাজ দরবার রে 
কাকর জনম ভাইরে, সঞ্া সসুর ঘার 
তহরি জনম্‌ ভাইরে, রাজ দরবার রে 
হামরি জনম ভাইরে, সঞ্া সসুর ছার । 


৩৩) 
হাঁথে লেলা ঠেগাঠনি গড়ে লেলা খড়ম গঅ 
রুনুকি ঝুনুকি পরতু কুলহি বুলে গেল। 
গেলা পহর রাঁতি আইলা ভিনসরা গঅ 
কাঁহা জাইএ হঅ পরভু খেপলে রাইত। 
আখড়াহি আহ ধনি দসঅ বিসঅ লক গঅ 
তাঁহা জাইএ গে ধনি খেপল রাইত। 
তহরি জে কথাঞ পরভু হামে না পতিআব গঅ 
ছুইএ লিহা হঅ পরভু তামবা তুলসি । 
তামবা তুলসি ছুলে হামে মরি জাব গঅ 
ছুটি জাইঅত. গে ধনি সিঁথে কা সিঁদুর । 
সিঁথেকা সিঁদুর ছুটলে হামে মরি জাব গঅ 
তাউএ না সহব পরভু সইতিনেকা ঝাল। 


লগতে লতে করম গিত ২৩ 


৩৪) 
কিআ [বিনুগে ধনি রগগ বিরগগ 


কিআ বিনু না বাঁধলে কেস 

কিআ বিনু গে ধনি মুহা তরঅ মলিন 
€কিআ মুহা তরঅ.....) 

অগঅ কিআ বিনু দুনিআ আঁধার 
অননঅ বিনু গে ধনি রগগ বিরগগ 


অগঅ পুতা বিনু 
পুতা বিনু দুনিজা আঁধার । 


৩৫) 

কনঅ ডহরেঁ মইসি ডহরি গেলে গে 
কনঅ জে রাখে মইসি করলে চরাট । 
কনঅ জে দহেঁ মইসি পানিআ পিঅলে গে 
কনঅ তরে মইসি ডহরি গেলে গে। 
বিজুবন রাখে মইসি করলে চরাট। 
মালাদহেঁ গে মইসি পানিআ পিঅলে গে 
বড়া তরেঁ গে মইসি করলে গঠইর। 
মথুরা সহরে মইসি জভি ফুটি গেল গে, 
বিজুবন রাখে মইসি আইগ লাগি গেল 
মালাদহে গে মইসি বালি ভাথাই গেল গে 
বড়াগাছ গে মইসি চরে কাটি লেল। 
মথুরা সহরে মইসি সুরথি পিটাউঅব গে 
বিজুবন রাশ্ধে মইসি দুধা ঢারি দেব । 
মালা দহে গে মইসি মদিঅ লাগাউজব গে 
বড়া গাছ গে মইসি দ্বুরি লাগাউঅব | 


লতে লতে করম গিত ২৪ 


৩৬) 
খিলঅ না খেতে দেউরা বকলি না চরে 
সেহঅ দেখি দেউরা চলঅলা বিদেসে, সেহঅ দেখি - 
তহি জে জাবে দেউরা মালনচঅ দেসেঁ 
আনি দিহা, দেউরা সাড়িআ সনদেসা, আনি দিহা - 
হামরি জে দেসেঁ ভউজি সিঁসিরা বহতা 
ভিজে দিহি ভিজে দিহি সাড়িআ সনদেসা 
সুখাই লেব, সেতঅ পবন বাসাতে, সুখাই লেব-। 
হামরি জে দেসে দেউরা সুখল বরিসা 
সুখাই লেব, সেতঅ পবন বাসাতে, সুখাই লেব-। 
তহি জে জাবে দেউরা মালনচঅ দেসে 
আনি দিহা, দেউরা সিঁদুরা সনদেসা, আনি দিহা- 
হামরি জে দেসেঁ ভউজি সিঁসিরা বহুতা 
ভিজি জাইতঅ, ভউজি সিঁদুরা সনদেসা, ভিজি জাইতঅ 
হামরি জে দেস্সে দেউরা সুখল বরিসা 
সুখাই লেবঅ সেতঅ পবন বাসাতে, সুখাই লেব-। 


৩৭) 
কাকর খেতে ডাঁগ গাড়াইএ গেল, 
কাকর খেতে উবজলঅ ধান। 
সঞ্জাক খেতে ডাঁগ গাড়াইএ গেল, 
ভইআক খেতে উবজলঅ ধান। 


.  ভালারে বরিসা ভেল টান 


রাজাঞ মাগে খাজনা, 
পিআদাঞ মলেই কান 
রে বরিসা ভেল টান (২)। 


লতে লতে করম গিত ২৫ 


কুলহিক মুড়াঞ&, সে তঅ ভরল জবুনা - 
কুলহিক মুড়াঞ-। 

এক ডাবকা দেল মাঞ গঅ দুই ডাবকা দেল 
তিনি ডাবকাঞ, সে তঅ জবুনা সুখাই গেল- 
তিনি ডাবকা এ৫-। 

ছাতা রাখু ডাঁড়ি রাখু ভাইঅ হামরা 

কন্ছু ভাই-ই, সে তঅ মাঞ্এক বানারা 


মাঞ্এক করাঞ, সে তঅ গউর বরন বেটা 
মাঞ্জেক করাঞ-। 

ছাতা লেহু ডাঁড়ি লেহু ভাইঅ হামরা 

জানু ভাই-ই, সে তঅ আপনঅ দেসা 


কুলহিক মুড়াঞ-। 

একঅ ভাবকা দেল বহিন দুই ডাবকা দেল 
তিনি ডাবকাঞ, সে তঅ সুখাল জরুনা, 
তিনি ডাবকাঞ। 

ছাতা রাখু ভাঁড়ি রাখু পুতা হামরা 

কহু গুতা, সে তঅ বহিনেক বানারা 

কহ পুতা-। 

কিআ কহব মাঞও গঅ বহিনেক বানারা 
বহিন দের্সে, সে তঅ লুলহি মাছেক ঝরা 
বহিন দেসেঁ। 


.লতে লতে করম গিত ২৬ 


৩৯) 

আইজ তঅ রে করম রাজা ঘারে দুআইরে 

আর, কাইল রে করম রাজা কাঁস নদিক পারে । 
জানু জাহু করম রাজা জাহু ছইঅ মাস 

আর, আউঅতঅ ভাদরঅ মাস আনঅবজ ঘুরাই। 
তঞ তঅ রে করম রাজা জাবে নইহর 

আর, মঞ্ তঅ রে করম রাজা জাম সসুর ঘার । 
তঞ তঅ রে করম রাজা জাবে হাঁসি হাঁসি 

আর, মঞ্ তজ রে করম রাজা জাম কাঁদি কাঁদি । 
করম রাজা বেড়ে ভালঅ সারে ভারে আউএই 
আর, গাঁউএক লক বেড়ে মদ তুরুতে ভাসাউএই। 
সুর ঘারলে আউল মঞ চেথঅরা গেঁদঅরা 
আর, করম রাজাঞ মাগাই দেলা লহঅরা পটঅরা । 


৪০) 

কনঅ পরবে দাদা আনঅলে লেগঅলে রে 
কনঅ পরবে দাদা করলে বিদাই। 

করম পরবে দাদা আনঅলে লেগঅলে রে 
জিতিআ পরবে দাদা করঅলে বিদাই। 
কিআ খাউআউলে দাদা কিআ পিঁধাউলে রে 
কিআ দেইএ রে দাদা করঅলে বিদাই। 
ভাতঅ খাউআউলে দাদা লুগা পিধাউলে রে 
ডালা দেইএ রে দাদা করঅলে বিদাই। 


৪১) 

কনঅ ধনি চরে গেলা কাঁস নদি পার। 
গাইআ ধনি চরে গেলা রনে বনে গঅ 
মইসি ধনি চরে গেলা কাঁস নদি পার। 
কনঅ ধনি ঘুরঅএ বেরা ডুবাঞ গঅ 
কনঅ ধনি ঘুরঅএ চাঁদঅ উগাঞ। 
গাইআ ধনি ঘুরঅএ বেরা ডুবাঞ গঅ 
মইসি ধনি ঘুরঅএ চাঁদঅ উগাঞ । 


. লতে লতে করম গিত ২৭ 


৪২) 

কনঅ ধনি উঠঅএ বড়কি ভিনসরা গঅ 

কনঅ ধনি উঠঅই রে বিহান। 

ভউজি ধনি উঠইএ বড়কি ভিনসরা গঅ 

হামে ধনি উঠঅই রে বিহান। 

কনঅ ধনিঞ ধরঅএ ঝারি গাগরি গঅ 

কনঅ ধনিঞ ধরঅই রে বাড়হইন। 

ভউজি ধনিঞ ধরঅএ ঝারি গাগরি গঅ 

হামে ধনি ধরঅএ বাড়হইন। 

কেসন কেসন করঅএ ঝারি গাগরি গঅ 

কেসন কেসন করঅএ বাড়হইন। 

ঝিকিমিকি করঅএ ঝারি গাগরি গঅ 

ছরঅ ছরঅ করঅএ বাড়হইন। 

৪৩) 

কাকর লাইএ রে দাদা আখঅড়া ছলঅলে 

আর, কাকর লাইএ দাদা আনে নিহি গেলে । 

হামর লাইএ রে দাদা আখঅড়া ছলঅলে 

আর, ভউজিক লাইএ রে দাদা আনে নিহি গেলে । 
সেহঅ আশখড়াঞ দাদা কনে নাচঅতউ রে 

আর, জর রর ছারোদামা বহিনি বদির 


8৪) 
কিনি দে গউ বাপু লালপেটি ডালউআ 
ইঅ গউ হামে বাপু, হামে বাপু জাম সসুরঘার ৷ 
তঁহি জে জাবে বেটি তরঅ সসুর ঘার 
ইঅ গউ খেলি লিহা, খেলি লিহা করমেকা রাইত। 
কেইসে হামে খেলঅবঅ করমেকা রাইত 
ইঅ গঅ সসুর ঘারে, সসুর ঘারে ভেঁসুরা বেজার। 
ভেঁসুরা মরঅলে বেটি দসর ভেঁসুর পাউঅবে 
ইঅ গউ নেহি পাউবে, নেহি পাউবে করমেকা রাইত। 
করমেকা রাইত বাপু বছরে বছরে গউ 
ইঅ গউ নেহি আউএই, নেহি আউএই মরঅলঅ মানুস। 
তরঅ সমুর ঘারে বেটি উচঅ নিচঅ পিঁড়হউআ 
উর মহা কাঁহা জাইএ রহঅবে ভাঁড়হাই। 


লতে লতে করম গিত ২৮ 


বাঁটন দসে মাইর দেলা হউ 
চলঅন দসে দেলি বনঅবাসে 
করইআ ঝুঁড় ছাঁহরি রে। 


৪৬) 

কনে দেলা আইড় পাইড় কনে দেলা সাড়ি সরমে মরি, 
কনে দেলা বাজুবাঞ কাপাড়ে টিকঅলি 

মনঅ হরখি গেলি। 

সঞ্জাঞ দেলা বাজুবাঞ কাপাড়ে টিকঅলি 

মনঅ হরখি গেলি। 

কেথিকেরি আইড় পাইড় কেথিকেরি সাড়ি সরমে মরি 
কেথিকেরি বাজুবাঁঞ কাপাড়ে টিকঅলি 

মনঅ হরখি গেলি। 

টসরেকা আইড় পাইড় পসরেকা সাড়ি সরমে মরি - 
লহাকেরি বাজুবাঞ সিঁদুর টিকঅলি 

মনঅ হরখি গেলি । 


লতে লতে করম গিত ২৯ 


৪৭) 

ছুটুমুটু আখড়া গটা গাঁউএক ভেঁসুরা 

+ নাচে গেলে মকে ছলঅকে না বনে গউ। 

খাউআ পিআ করি সাঁঝে  জাঁউ জদি মনেক রিঝে 
নাহাই হেতি মকে উঠিকে বিহানে গউ। 

একে তঅ ফাটঅলঅ লুগা হিদে ইদে গটাই ভুগা 
ভিজঅল দেখি মকে সাসে বাখানে গউ | 

হেক গাঁউএক বউআসিন  কেসেকে নাচঅবঅ ইঠিন 
এসন গাঁউএ মকে বিহা দেলা কনে গউ। 


৪৮) 

নানহঅ নানহঅ বেতিকের ডালউআ বুনাঅলি সিলিরা, 
পরবতি ফুলা লড়হে জাই। 

একঅ ফুলা লড়হলি দুইঅ ফুলা লড়হঅলি এহউ সিলিরা, 


ইকুআ বহেইতে দিনঅ জাই। 


কেইসন কেইসন করঅএ গাছঅ দারুন রে 
সামলতা, কেইসন করঅএ চাঁপাফুল রে। 
লহঅ লহঅ করঅএ গাছঅ দারুন রে 
সামলতা, মহঅ মহঅ করঅএ চাঁপাফুল রে। 
লতে লতে করম গিত ৩০ 


৫৩) 

বাপে মরঅ বিহা দেল সাত সমুনদর পার 

অগউ - সমুনদর ভরঅলঅ, ৬ 
জাউআ জাউআ জাউআ ভালি উগলউ করমঅ ডালি 
অগউ - কহরে ডালি, কহঅ ডালি দুখা সুখঅ বাত। 
কিআ কহঅবঅ ভাইরে দুখা সুখা বাত 

অগউ - মাঞ্লেক বানার, মাঞ্ মরঅলঅ ছইঅ মাস। 
পাসে আসে রহে তেল রকা বানার পাউএতেল 

অগউ - কিআ গউ বিধি, কিআ বিধি লিখঅলউ কপালে । 


৫৪) 

কনঅ নদি বহইএ হবঅকি ভবঅকি -- গা ছলছল 
কনঅ নদি বহেই নিরাধার। 

ছটঅ নদি বহইএ হবঅকি ডবঅকি -- ডগা ছল ছল 
বড়অ নদি বহেই নিরাধার। 


লতে লতে করম গিত ৩২ 


৫৫) 
পড়অলঅ ভাদরমাস লাগলঅ নইহর আস 
ননদ গে এবে হামে জাব নইহর জে। 
কেসেকে জাউঅবে তঞ নইহর জে 
ভউজি গে নেহি আউএ ভইআ তর জে। 

-  ভইআকর বাট ভালি গটা ভাদর বিতি গেলি 
ননদ গে হদঅকি উঠঅতঅ হিআ মর জে। 


৫৬) 
পাহারা রা 
অরে- মরঅ রে ভইআ, মরঅ ভইআ রহঅলঅ টেকাই। 
আনঅবঅ মঞ সিমইর কাঠ ছলঅরঅ মঞ নউকা . 
অরে- নউকাঞ রে চাপি, নউকাঞ চাঁপি নইহর চলি জাম । 
মে দি গেলে তউজি নউকা ভূবি গেইল 
1 অরে- পুরি গঅ গেলা, পুরি গেলা নইহরেকা আস। 


লতে লতে করম গিত ৩৩ 


৫৮) 

মেঘঅ আঁধারি রাতি, সুঝলঅ না জাই 
সমই বানঅ দিনঅ জাই। 

এহে লেখে কতেক জুগঅ জাই 
সমই বানঅ দিনঅ জাই। 

জেইসন পুননিমাক চাঁদ জেহরে খিআই 
সমই বানঅ দিনঅ জাই। 

চাঁদ লেখে জাবে মুরুছাই 

সমই বানঅ দিনঅ জাই। 

ফুলা লেখে জাবে গসুআই 

সমই বানঅ দিনঅ জাই। 


৫৯) 

কনে দেলা করম সাড়ি কনে দেলা করম ডালা 

ইঅগউ- কনে গউ দেলা, কনে দেলা সিঁথেকা সিঁদুর । 
সসুর দেলা করম সাড়ি সাস দেলা করম ডালা 

ইঅগউ- সএ্ঞ গউ দেলা, সঞ্াঁঞ দেলা সিঁথেকা সিঁদুর । 
করম সাড়ি ছিটি গেলা করম ডালা ভাঁগি গেলা 

ইঅগউ- রহি গউ গেলা, রহি গেলা সিঁথেকা সিঁদুর । 


কাঁধে ছাতা গড়ে জুতা কানে আহউ ফুল গঁজা 
কাঁহা জাহিস রে নদি সুতঅনা 

হিলউ ধতি ডলউ ফুদঅনা। 

বুঢ়া বাপেক বেটা হেবে অবইরদা সিঁকারে জাবে 
কাঁহা জাহিস রে নদি সুতঅনা ৃ 
সিঁকারে বিকার করিস না। 


লতে লতে করম গিত ৩৪ 


৬১) 


_ মুরগাহি বাঁগ দেলা ভেলা ভিনসার হউ 


চালা দেউরা সগদে মহুআ বিছে জাব হউ। 
কাকর বিছল মহুআ উলাই ভুজি খাব হউ 
কাকর বিছল মহুআ লাঠা কুটি খাব হউ। 
দেউরাক বিছল মহুআ উলাই ভুজি খাব হউ 
ভউজিক বিছল মহুআ লাঠা কুটি খাব হউ। 


বড়ি রিঝ লাগঅলি দইআ। 
আন গাঁউএক লক হেকি না করিহা ফেঁকাফেঁকি 
চাইরঅ কলিঞ গউ মইআ গিতঅ সিরাইহা 
বড়ি রিঝ লাগঅলি দইআ। 


লতে লতে-করম গিত ৩৫ 


ভিজি জাতউ। | 
আঁতজরে আঁতঅরে ঘুরি মুড়েক ঘগ গেলা গিরি 
ভিজি জাতউ বাবু চাঁচঅরঅ চুলিআ 

ভিজি জাতউ ৷ 


ইঅগউ উঠা ভউজি ঝাড়ল বাঁধল কেস। 
কেইসে হামে বসঅবঅ কেইসে হামে উঠঅব 
ইঅগউ কেইসে বাঁধব ঝাড়ল বাঁধল কেস। 
কমরে বসঅবে ভউজি হাঁঠুএ উঠবে 

ইঅগউ হাঁথে বাঁধবে ঝাড়ল বাঁধল কেস। 


৬৬) 

বিহা জে দেলে দাদা কাঁসাই নদি পারে 
ভাই একা ঘারে 

দাদা, জলদি আনে জাবে ভাই একা ঘারে। 
বান জদি আউএক দাদা নউকা লেইএ জাবে 


৬৭) 


_ আঁকা বাঁকা রে বাঁকা কুরঅথি 


ভুজে বসেই ছটঅকি ননঅদ। 
ভুজেইতে ভুজেইতে ননঅদ পড়ি হেইল 
লাজে নেহি গেলা সসুর ঘার! 

লে ননঅদ তেল সিঁদুর কাঁকউআ 
চালা লেগি রাখঅব সসুর ঘার। 

অহে গুনঅ-গাহঅবে গে ননঅদি 
ভাদঅর মাসে আনঅবঅ ঘ্বরাই। 


৬৮) £ 

মাছেক নেতে দেখঅলঅ মাগুর মাছা রে 

আর, বিনা পানিআঞ মাছাঞ খেইল করেই রে। 
সাঁপেক নেতে দেখঅলঅ খরিস সাঁপা রে 

আর, বিনা বেদিআঞ সাঁপাঞ খেইল করেই রে। 
গাছেক নেতে দেখঅলঅ পিপড়অগাছা রে 
আর বিনা বাসাতে পিপড় গাছ ডলেই রে। 


৭১) 

নদি পারে বিহা দেইল 

কবহু নি আনে গেইল 

কহি দিহা হউ মর দাদাকে হুজুরে | 
বড়ি দুখ বিপতি হামরে । 

দিনেক মাড় সাঁঝে রাখি 

ননঅদিনিঞ দেই বাঁটি 

লুলহা ভুবেই গউ মর সেহ ডুভা মাড়ে। 
বড়ি দুখ বিপতি হামরে। 

মরঅ সঞ্আঁ হেকে গুগা 

ননঅদে দেখাউএই ঠেঁগা 

সসুর ভেঁসুর গউ মর বাহারে বাহারে 
বড়ি দুখ বিপতি হামরে। 


৭২) 
সুখলঅ খেতে দেউরা বকঅলি চরহউ 
এহঅ সনঅ, দেউরা সুভঅ নি বুঝাই। 


৭৫) 


- কাঁহাহি উপজলঅ রিঝাকেরি অড় মাঠাকেরি অড়। 


(আর) কাঁহাহি উপজলঅ সাঁউঅরি রে। 

আখড়াহি উপজলঅ রিঝাকেরি অড় মাঠাকেরি জড় 

(আর) মাঞ্জেক কখে উপজলঅ সাঁউঅরি রে।। 

আনেক সঈঞা আনেক সন রিঝা খেলে গেইল মাঠা খেলে গেইল 
মর সঁঞা মুহজারা হার জতে গেইল । 

এহে ঠেঁঠুআ হারুজআকে সাঁপেহ না ধরেই বাঘেহু না খাই, 

€আর) এহে বাঁড়িআ বরঅদাকে চরেই না লেগে ।। 


৭৬) 

কাকর ডরে রে হাঁথি বন সামহালে, বন সামহালে 
(আর) কাকর ডরে রে হাঁথি কাদা লেসঅলে। 
লুতিক ডরে রে হাঁথি বন সামহালে, বন সামহালে 
€আর) মাছিক ডরে রে হাঁথি কাদা লেসঅলে। 


৭৭) 

পহিলঅ ভাদরে গেলঅ নইহরে 

সঁগি ভাবে, সগি ভাবে হউ পিআ ভুলি রহঅলি 
তকে পিআ বিসরঅ গেলি। 

সঁগি সগে হেলি মেলি ভাদরঅ কাটি গেলি 

সঁগি ভাবে, হউ পিআ দিলা খউআলি | 
তকে পিআ বিসরঅ গেলি। 

করম রাজা পুজঅলি পাঁতানাচে মাতঅলি 
তকে পিআ বিসরঅ গেলি । 

না দিহা গাইর মাইর মাখি লিহা এহে বার 

সঁগি ভাবে, সঁগি ভাবে হউ পিআ ইদ ছাতা দেখঅলি 
তকে পিআ বিসরঅ গেলি। 


লতে লতে করম গিত ৩৯ 


২৯৭ সপ জা ২২ 


কনঅ বিলাইএ দুধা খাইএ গেলা || 
ফুলা জে তড়অলি, ডালাহি রাখঅলি 
পানি আনে গেরই দেউরা 

কনঅ ছাগরিঞ ফুলা খাইএ গেলা । 
মালা জে গাঁথঅলি, সিঁকাহি রাখঅলি 
কুলহি বুলে গেরই দেউরা ৃ 
কনঅ রসিকাঞ মালা পিঁধি গেলা । 

নিঁদুরা কিনঅলি, কিআহি রাখঅলি 

গবর বিছে গেরই দেউরা 

কনঅ সইতিনিঞ সিঁদুর পিঁধি দেলা। 


তে লতে করম গিত ৪০ 


৮১) 

জাউআ তরে জনম লেলা মালিনি বেটিআ 

অ-রে ডালা লেইএ, ভালা লেইএ ফুলা লড়ে জাই। 
লটিএ বিছিএ মালিন হেলা সমতুল দইআ 

অ-রে গাঁথে লাগঅল, গাঁথে লাগঅল ফুলেকেরি হাইর। 
সাঁকটঅ গলিআঞএ ঘড়উআ দউড়াইএ দেল 

অ-রে ছিটি গেলা, ছিটি গেলা ফুলেকেরি হাইর। 
আড় পড়সিআ মাঞ্জ বহিনিআ 

অ-রে লকি দিহা, লকি দিহা ফুলেকেরি হাইর। 
কইসে হামে লকঅবঅ ফুলেকেরি হাইর দইআ 
অ-রে করাঞ আহে, করাঞ আহে বেটা দুবরাজ। 
বেটা দুবরাজকে তূঁঞ্ে লটাই দেবেঞ 

অ-রে তাউএ লকম, তাউএ লকম ফুলেকেরি হাইর । 


বিন এ 


- অহঅরে, সেহঅ রে কুরথি হনুঞ বিছিবিনি খাই। 


মারঅব রে হনু পিটঅব রে হুনু 

অহঅরে, তরি রে চামে, তরি চামে মাদঅরি ছারাই। 

কাকর মাদেইর বাজঅএ তাঁগ ধিপিগ তাঁগ দইআ 

অহঅরে কাকরঅ মাদেইর, কাকর মাদেইর বাজেই নিরাধার। 
সঞ্জাক মাদেইর বাজঅএ তাঁগ ধিপিগ তাঁগ দইআ 

অহঅরে ভইআক মাদেইর, ভইআক মাদেইর বাজেই নিরাধার। 


৮৩) 
কনহ ফঁগরিকে লিহি লিকি বাস দইআ 
অরে কন নগর কর্ন নগরেকা ডম। 


. বানসা টুগরিকে লিহি লিকি বাস দইজআা 


অরে বঝেইলদা নগর, ঝেইলদা নগরেকা৷ ডম॥ 
একঅ ছাতা বুনল ভমিন দূঅ ছাতা বুনল 
অরে তিনি রে ছাতা, তিনি ছাত্ভাই নাথেকে বেসর। 


লতে লতে করয় গিত ৪১ 


৮৪) 

টুগঅরি কা ধারে ধারে ঝারনা ফুটঅএ গেইল 

অহঅরে চালা হউ ভউজি, চালা ভউজি পানি আনে জাব। 
ডাঁড়িআ না সগরঅএ ঘইলা না ভরঅএ 

অহঅরে চালা হউ ভ্টজি, চালা ভউজি ঘারা ঘুরি জাব। 
ডাঁড়িআ সঁগঅরি গেইল ঘইলা ভরঅএ গেইল 

_ অহঅরে কনে হউ ভউজি, কনে ভউজি দেতা হউ আলগাই। 
টুগঅরি কা ধারে ধারে সএগ্ আউএ ধিরে ধিরে 

অহঅরে অরাই হউ ভউজি, অরাই ভউজি দেতউ আলগাই। 


৮৫) 

গরি সাঁউঅরি দিঅ পানি আনে গেইল রে। 
হে ভাই/ হাইরে হাই, বেগা রাজাঞ ছেঁকেই ডাঁড়ি ঘাট রে। 
ছাড়ু ছাড়ু বেগা রাজা এহে ডাঁড়ি ঘাট রে 
হাইরে ভালা, ঘেইলা ডুবাইএ ঘারা জাব রে। 
“ শেহি ছাড়অবজ হামে এহে ডাঁড়ি ঘাট রে 

হে ভাঙা, হামে গেধউ ছটঅকি বহিন রে। 
একি ভাঁগঅ মারঅলঅ দিঅ ডাঁগঅ মারঅলঅ 
হাইরে ভালা, তিনি ডাঁগে বেঁগা টিভুআইল রে। 
কেছু লেলা ঝুঁড়ি ঝাঁটি কেহু লেলা আইগ রে 
হাইরে ভালা, কেছু লেলা বেঁগাকেরি খাইট রে। 
নখ দিনে খারপাত দশ দিনৈ ঘাট রে 
হাইরে ভালা, গারঅ দিনে কুটুমঅ ফলহার রে। 


৮৬) 
কাহা নাভইএ নেজ নেজার হনুমান 
অরে কাহা ত নাভে, কাহা ত নাভে কুদা বাঘ। 
বনে বাড়ে নাডইএ নেজ নেজার হনুমান 
অরে বেড়া রে ভুঁইএ, বেড়া ভুঁইএ নাভে কুদা বাধ। 
কিআ কিআ খাউঅতউ নেজ নেজার হনুমান 
. অরে কিআ রে কিআ, কিআ কিআ খাউঅতউ কুদা বাঘ। . 
ফর ফুলা খাউঅতউ নেজ লেজার হনুমান 
অরে গরু রে বাছুর, গরু বাছুর খাতউ কুদা বাঘ। 
লতে লতে করম গিত ৪২ 


রে 


৮৭) 

কনে কড়াউলা অহইরা পখইরা 
মধু মালিনি গে 

কর্নে কড়াউলা টুআ ডাঁইড়। 
ভইআগএ কড়াউলা অহইরা পখইরা 
মধু মালিনি গে 

সঁঞাঞ কড়াউলা টুআ ডাঁইড় || 
কেইসন করইএ অহইরা পখইরা. 
মধু মালিনি গে” 


_ কেইসন করইএ টুআ ডাঁইড়। 


গহণহঅ করইএ অহইরা পখইরা 
মধু মালিনি গে 

ধপঅ ধপঅ করইএ টুআ ভাইড়।। 
৮৮) ] 

অরে কতেক রে পানি কতেক পানিই হেজাউলে বেসর। 
হাঠু পানিই হেললে কমর জখে পাইরালে 

অরে মুড়েক জখে, মুড়েক জখে হেজাউলে বেসর॥ 


৮৯) 
রে তর লাগি আঁইখে বহে লর 
জেসন বহে সরাবন ভাদর। 
সেহ দেখি, লগেক লাখে হেলেন নজর। 
আই জে মই বাঁচল জেসন ছিটল লুগা পিধল 
সেহ দেখি - লক হাসিকে অবার " 
তর লাশি আইখে বহে লর 
জেসন বহে সরাবন ভাদর 
হাইরে জেসন বহে সরাবন ভাদর ॥ 
লতে লতে করম গিত ৪৩ 


অরে - কছরে ডালি কহ ডালি দুখ সুখ বাত। 
কিআ কহব বহিন দুখ সুখ বাতঅ 

অরে - মাইঅ মরলঅ ছঅ মাস 

অরে - কিআ রে বিধি কিআ বিধি লিখলে হামর 
আসে পাসে রহেতেল রকা খভেইর পাউএতেল 
অরে - ছঅ মাসে মীইএকে খভেইর। 


৯৯) 

জেহ ন বর্নে ভাইরে চিমট না সঁসরইএ 

অরে - সেহ রে বন্নে, সেহ ব্নে ভইআ চলি জাই। 

লেহ ভইআ পানি পিড়হা সহদর ভাইঅ 

অরে - খাইএ গউ লিহা খাইএ.লিহা দহি দুধা ভাত। 

কেসে হামি খাম বহিন দহি দূধা ভাত 

অরে - মীইঅ মরলঅ ছঅ মাস 

হাইরে হাইরে বিধিরে বিধনতা 

অরে - কিআ রে বিধি কিআ বিধি লিখলে হামর 

আসে পাসে রহেতেঙ্গ রকা খভেইর পাউএতেল 

অরে - হঅ মাসে মাইএকে খভেইর। 

মীইঅ মরলি ভাইরে খভেইর না দেউঅলে 

মনে জদি হেতউ ভাইরে দসে পীচে আউঅবে 

অরে - মরল সরল এহে সসুর ঘার। 

৯২) | 

একজ গাছে পাঁচঅ ফর না করা ভাই গরতগল 

অরে কেছু হিতঅ, কেহু তিতজ কেনু মধুরস | 

মীঁঞ্ তর হিতঅ, বহিনি তর তিতঅ 

অরে ধনি রে তরঅ,. ধনি তরঅ হেকউ মধুরস। 
লতে লতে করম গিত ৪৪ 


৯১৩) 

বাপে মকে বিহা দেল সমুনদর উপারে 

অরে- সমূনদর ভরলঅ ছঅ মাস 

আনব মই সিমেইর কাঠ ছল মই লউকা 
অরে- ল্উকা রে চাপি, লউকা চাপি জাব রে নইহর 
মাঝ নদি গেলে বহু ডুবি জাতউ লউকা 
অরে- রহি গউ জাতউ, রহি জাতউ নইহরেকা সাধ। 
টুখরিকা ধারে ধারে ঝরনা ফুটিঅ খেল 

অরে- ইচা পঠিক লাতাইড় লাগি গেল। 
জালুআর্হি টারবঅ টঠেরাহি ভরবঅ 

অরে- ঘারা লেগি দের্ব ভবকাই। 

৯৪) 

কিআ লাগি গরজইএ বাঘা বাঘিনা রে 

অরে- কিআ রে লাখি হামলাইএ গাই : 

খাইএক লাগি গরজইএ বাঘা.বাঘিনা রে 

অরে- বাছুরা লাখি, বাহুরা লাগি হামলাইএ গাই। 


৯৫) 

বাড়ি হেঁঠে রেল চলে গরি বেটি জাতাই মরে 

অরে- দেখে রে আউলা দেখে আউলা সসুর ভেঁসুর 
সসুর কহে মাটি দেব ভেঁসুর কহে কাঠ দেব 

অরে- সইআ গঅ কহে সইআ কহে সঁগে চলি জাম। 


৯৭) 
টুগরিকা ধারিআঞ্ একা ঘারা তাঁতি 
অরে- বুনে গঅ লাগল, বুনে লাগল পেড়িআ পাঁচন। 


৯৮) 

কাঁহা উঠলে পরতু, কাঁহা বইসলে গঅ 

অরে- কাঁহা হউ পরতু, কাঁহা পরভু খেপলে গঅ রাইত। 
আখড়াহি আহেক ধনি দসঅ ভাইএক বসাগত 

অরে- তাঁহি গঅ ধনি, তাঁহি ধনি খেপলঁ গঅ রাইত। 
সেহ কহলে পরতু নেহি পেতিআম গঅ 

অরে- ছঁএ হউ পরজু, ্কুঁএ পরভু তাঁবা রে তুলসি । 
তাঁবা তুলসি ছুলে হামে মরি জাইঅবঅ 

অরে- ছুটি গঅ জাতউ, ছুটি জাতউ সিঁথেকে সিঁদুর । 
সিঁথেকে সিঁদুর পরভু সেহ হামে সহঅবঅ 

অরে- নিহি গঅ সহম, নিহি সহম সইতিনেকর ঝাল । 
জেসন বেঁগেমিক কাঁটা তেসন সইতিনেকর ঝাল 
অন্নে- সেহঅ ধে ধাঙজ, সেহঅ ঝালঅ সহলে না জাই। 


৯৯) | 
কনঅ বিরিখা তরে সঁঞ্া মরঅ ভিজইএ 
ছতিআঁঞ ঢরকি গিরে লর। 

নিম বিরিথা তরে সঁঞ্জা মরঅ ভিজইএ 
ছতিআঁঞ ঢরকি গিরে লর। | 

১০০) 

কারি ন গরি ভইসি পাড়েইর গঅ 

চরে গেলা কাঁস নদিক পার। 

চরিকে বাঝিকে ভইসি ঘ্ুরল গঅ 

বরা তরে লেলা বাথান। 
কর্নে মর বাঁধতঅ ভইসিকে কনে মর ছাঁদঅতঅ গঅ 
কনে মরঅ জাইঅতউ দুহনে। 

সসুর মরঅ বাঁধত.ভইসিকে ভেঁসুর মরঅ ছাঁদঅতঅ গঅ 
সঞা মরঅ জাইঅতউ দুহনে 

কর্নে মরঅ আঁচঅ রে দেতা কনে মরঅ ধিপত গঅ 
কনে ধনি জাইঅতউ বেচনে। 

সাসে মরঅ আঁচঅ রে দেতা ননদি মরঅ ধিপত গঅ 
হামে ধনি জাইঅতঅ বেচনে। 

দহি লিহা দুধা লিহা ডাকে গউআলিনে গঅ 

মরঅ দুধে অমরিতেক জড়েইন। 

একঅ কুলহি বুলল গউআলিন, দিঅ কুলহি বুললঅ গঅ 
তিনি কুলহিঞ মুহঅ ত না খলল। 


১০১) 

কর্নে মরঅ ছলইএ কুঁচি কপাট দইআ 

অরে- কর্নে মরঅ, কনে মরঅ ছলে রে জাহাজ। 
ভইআঞ্ মরঅ ছলইএ কুঁচি কপাট দইআ 

অরে- সঁঞ্াঞ রে মরঅ, সঁঞ্াঞ মরঅ ছলে রে জাহাজ । 
কনঅ ধনি সুতইএ কুঁচি কপাট দইআ 

অরে- কন রে ধনি, কর্ন ধনি সুতে রে জাহাজ। 

ভউজি ধনি সুতইএ কুঁচি কপাট দইআ 

অরে- হামে রে ধনি, হামে ধনি সুতে রে জাহাজ । 
কেইসন করইএ কুঁচি কপাট দইআ 

অরে- কেইসন রে করে, কেইসন করে কুঁদলঅ জাহাজ । 
ঝিকিমিকি করইএ কুঁচি কপাট দইআ 

অরে- টলঅ রে মলঅ, টলঅ মলঅ কুঁদলঅ জাহাজ । 

১০২) 

হেরিহর গবরে ঘারারে আনগা লিপল 

অরে- মরি গউ নইহরে বিছিআকেরা বড়ি সাদ। 
হউঅতঅ বিহান সখি পসরতউ হাট গউ 

অরে- হাটঅ রে মাঝে, হাটঅ মাঝে লেইএ পহিরব। 
হাট আকে মাঝউআ বড়িরে নটখটিআ 

অরে- লাগি গউ গেলা, লাগি গেলা বিছিআ কা হাট। 
জেহ না দেসে বাবা বিছিআ না উপজল 

অরে- সেহঅ রে দেসে, বরদি ছিতিছরি লেল। 


১০৩) 

খিলঅ খেতে বুনল মঞ ঝগড়ি 
দসর খেতে জিরাইল সাগ। 
খইছা ভরি তড়ল মীঞ ঝগড়ি 
ফক্ষরা ভরলঅ জিরাইল সাগ। 
কাঁটাঞ লাগল হুরভুরিআ 
ঝগড়ি ত গেলা রে ছিরিআই। 
আনু গে ননদি সুপ বাট্রিনিআ 
ঝগড়ি লে রে উঠাই। 


১০৪) 

কন বর্নে গেলা সুগা কর্ন ফর খাউঅলে 

ইঅ গউ কর্ন রে বনে, কর্ন বনে করলে. সাঁথান 
বিজ্ুবর্নে গেলে সুগা বাছি ফর খাউঅলে 

ইঅ গউ অরুন রে বনেঁ, অরুন বন্দে করলে সাঁথান। 


১০৫) 

বড় দাদাক দুআইরে এক হাঁঠু কাদা লউ 
ছলকি বাহরালা পেঁতা মাছ লউ। 

বাহরাঞ গেঁতা বাহরাএঞ গেঁতা পলইএ ঢাঁপব রে 
পলইএকর মাছ গিলা দনাঞ টিপবঅ রে। 

7 আনত 


স্থিত পিন সস সেক, 


১০৬) 

টুগরিকা ধারে ধারে বুনল মএ কুরথি। 

(খিল গড়া জতি জতি বুনল মএ কুরথি) 

অরে- সভে রে হনু, সভে হনু বিছিবিনি খাই। 

মারব রে হনু পিটৰ রে হনু 

অরে- তরঅ রে চামেঁ, তরঅ চামে মাদরি ছাহব। 
কাকর মাদইর বাজইএ তাঁগ ধিপিগ তাঁগ দইআ 
অরে- কাকরঅ মাদইর, কাকর মাদইর বাজে নিরাধার। 
ভইআক মাদইর বাজইএ তাঁগ ধিপিগ তাঁগ দইআ 
অরে- সঁঞ্াক মাদইর, সঁঞাক মাদইর বাজে নিরাধার। 


১০৭) 

কনে মরঅ রপইএ রপনি বাগান দইআ 

অরে- কনে রে মরঅ, কনে মরঅ রপে ফুলুআইর । 
ভইআঁঞ মরঅ রপইএ রপনি বাগান দইআ 

অরে- সঁঞাঞ রে মরঅ, সঁঞ্াঞ মরঅ রপে ফুলুআইর। 
কইসন করইএ রপনি বাগান দইআ 

অরে- কইসন রে করে, কইসন করে ফুলুআইর। 
হরঅ হরঅ করইএ রপনি বাগান দইআ 

অরে- মহঅ রে মহঅ, মহঅ মহঅ করে ফুলুআইর । 
কনঅ ধনি সেউঅইএ রপনি বাগান দইআ 

অরে- কনঅ ধনি, কনঅ ধনি সেউএ ফুলুআইর | 
ভউজি ধনি সেউঅইএ রপনি বাগান দইআ 

অরে- হামে গঅ ধনি, হামে ধনি সেউজ ফুলুআইর | 


১০৮) 

কনঅ বরনে রাজি করে ধপঅ ধপঅ 
অরে- কনঅ বরনে মনঅ জাই। 
সেঁউআল বরনে রাজি করে ধপঅ ধপঅ 
অরে- সিঁদুরঅ বরনে মনঅ জাই। 

১০৯) 

কনে মরঅ জতইএ খেতঅ না গঠঅ রে 
অরে- কনে মরঅ, কনে মরঅ জতে পিছুআড়। 
ভইআঞ মরঅ জতইএ খেতঅ না গঠঅ রে 


অরে- সঞ্ঞাঞ্ রে মরঅ, সঞ্চাঞ্ মরঅ জতে পিছুআড় । 


কনে মরঅ বুনঅইএ রাইঅ সরিসা রে 

অরে- কনে রে মরঅ, করনে মরঅ বুনে ভেঁড়রা। 
ভইআগঞ মরঅ বুনঅইএ রাইঅ সরিসা রে 

অরে- সঁঞ্াঞ্জ রে মরঅ, সঁঞ্াঞ্ মরঅ বুনে ভেঁড়রা। 
কনঅ ধনি মাখইএ রাইঅ সরিসা রে 

অরে- কনঅ রে ধনি, কনঅ ধনি মাখে ভেঁড়রা ৷ 
ভউজি ধনি মাখইএ রাইঅ সরিসা রে 

অরে- হামে বে ধনি, হামে ধনি মাথ ভেঁড়রা । 


১১০) 

আঝ্ুকা রাইত ভাই সুতি বসি লিহা রে 
দেখি জাবে বহিনি বিপইত। 

আলইআকে মাড় ভাইরে পালুআকে তিঅন রে 
দেখি জাবে বহিনি বিপইত। 

সেহ সুনি ভাই মর টাঁগা লেইএ গেল রে 
কাটে লাগল পান্সইআকে ডাইর। 

সেহ দেখি সাসু মরঅ ঢাকি লেইএ গেল রে 
দুহরে লাগল পালইআকে সাগ। 

আইআ খউঁকি সাঁসু গউ বাবা খউকি সাসু 
তঁহে সাসু ঢাকি লেইএ জাইস। 

সেহ দেখি ভইআ মর টাঁগা লেই দেল বাঁপ রে 
ঢাকি ছাড়ি পাড়াল সাসু ঘার। 


. লতে লতে করম গিত ৫০ 


সাসু ননদে পাড়ে গাইর। 

কিআ লাই গউ সাসু মকে গাইর দিহা গউ 
আনি দেবন বদলঅ বাড়হিন। 

ভাট বল ভিখারি তহি মর ভইআ রে 

এহঅ বানার লেইএ জীএ। 

বাপঅ বুঢুআক পাসে বতি না সুনাউইস রে 
দরবারে করে হেঠন্দ মুড়। 


চলি জাতা মহলিকা ঘার। 


তাকর পেছুঞ সহদর ভাই। 
জখন ভাই মরঅ গাঁউএকেরি মুড়াঞ গউ 
তখন সাসে ঘটিআ লুকাউএ। 
কিআ গউ সাসু ঘটিআ লুকাউইস গউ 
মরঅ ভইআ জুতা-পিঁধি আউএ। 
জখন ভাই মর পখরিকা পিড়ে গউ 
তখন সাসে মদিলা লুকাউএ। 
কিআ গউ সাসু মদিলা লুকাউইস গউ 
মরঅ ভইআ ঘড়াঞ চাপি আউএ। 
জখন ভাই মরঅ মাঝ আনগাঁঞ গউ 
তখন সাসে চুলহাঞ পানি নুড়ে। 

লতে লতে করম গিত ৫১ 


কিআ গউ সাসু চুলহাঞ পানি নুড়িহা গউ 
মর ভইআ পান খালে আউএ। 

জখন ভাই মর দুআরাহি ডাঁঢ়াই গউ 
তখন সাসে চুলহাঁঞ মুড় ভরে । . 
কিআ গউ সাসু চুলহাঁঞ মুড ভরিহা গউ 


১১২) 


হামে সসুর জাব গউ নইহর। 


বারঅ বছর বাদে তেঁসুর, ভইআ লেগে আইল গউ 
হামে তেঁসুর জাব গউ নইহর। 
হামে নেহি জান বহু, তহরি বিদাই গউ 

. বুঝি লিহি আপঅনঅ ঈঁঞা। 
, বারঅ বছর বাদে সঞ্চা, ভইআ লেগে আইল হউ 
হামে সঞ্া জাব হউ নইহর। 

জাবে তঅ জাঞ ধনি, আপনঅ নইহর গে 

করম বাসি আনঅবঅ ঘুরাই। : 


১১৩) 

কাঁহা পাউঅলে ভইআ করমেকা ডালা রে 
কাঁহা পাউঅলে কুরঅথি। 

মহলি ঘারে পাউঅল বহিন করমেকা ডালা রে 
বাড়ি হেঠে পাউল কুরঅথি 


লতে লতে করম গিত ৫২ 


১১৪) 

আমা তরে সুতঅলে রে দাদা, নিমা তরে রে চর 

তাউএ নিহি জাগলউ দাদা, পাপি হিআ রে তর।-: ৃ 
কানেকেরি সনউআরে দাদা, লেইএ গেলা রেচর। 

খেতে আহউ খেতঅ ভরি ধানউআ, কনে কাটে রে ধান 

গাঁউএ আহাত দুসটু খালভরারা, অরাই কাটে রে ধান। 

গাছে আহউ গাছঅ ভরি আমউআ, কনে তড়ে রে আম 

গাঁউিএ আহাত দুসটু খালভরারা, অরাই তড়ে রে ধান। 


১১৫) 

কনঅ পরব মানইএ মানকি মুড়ারা 
কনঅ পরব মানই রে ৰাগাল। 

দীঁসাই পরব মানইএ মানকি মুড়ারা 
বাঁদনা পরব মানই রে বাগাল। 
কনঅ পরব মানইএ গাঁউএকা বহিনি বেটি 
ডালা লেইএ ফুলা লঢ়ে জাত। 
করম পরব মানইএ গাঁউএকা বহিনি বেটি 
ডালা লেইএ ফুলা লটে জাত। 


১১৬) 

সসুর কানা ভেঁসুর কানা, ননদ কানি সঞ্া কানা - সঞ্জা কানা 
গেরিআউলা গউ ছটঅ দেউঅরে 

টসকি গিরইএ লর ডুভা মাড়ে। , 
গবর গিজা মাটি উভা, তবে তঅ মাড় এক ডুভা - নকুতা 
বেসিআম খাঁউ নিতেই গউ দুপহরে 

উসকি গিরইএ লর ভুভা মাড়ে। 

রাইত দিন খাটি খাটি, বছর দিনে একটা ঠেঁঠি - একটা ঠেঠি 
ছিটি গেলি গউ বনে বাদাড়ে 

উসকি গিরইএ লর ডুভা মাড়ে। 


১১৭) 

কাঁহাহি ফুটইএ হরদি বল বিঙাফুল 
কাঁহাহি ফুটইএ লাল সালুকেক ফুল 
বাড়ি হেঠে ফুটইএ হরদি বল বিশাফুল 
মালাদহে ফুটইএ লাল সালুকেক ফুল। 
কাঁহাহি উপজলঅ ঝালেইর গুআ গউ . 
কাঁহাহি মইআ উপজলঅ পান গউ। 
মালাদহে উপজলঅ ঝালেইর গুআ গউ 
ঝারি ঘাটে মইআ উপজলঅ পান গউ। 


১১৮) 

কেথিকর দিআ বাপু কেথিকরঅ বাতি গউ 
কেঘিকর তেল বাপু জরেই সারা রাতি গউ | 
মাটিকর দিআ বাপু কাপাসেকর বাতি গউ 

রাই সরিসাক তেল বাপু জরেই সারা রাতি গউ। 
কাঁহাকর দিআ বাপু কাঁহাকরঅ বাতি গউ 
কাঁহাকর তেল বাপু জরেই সারা রাতি গউ। 
কুমহার ঘারেক দিআ বাপু বাড়ি হেঠেক বাতি গউ 
তেলিঘারেক তেল বাপু জরেই সারা রাতি গউ। 


১১৯) 

হিরি হিরি রে মুল খচউআ 

আউলা রে ননদিক পহনা । 

ননদ নিহি লউ অ তর জাইএক মন 
লুগা কাচেইতে এতেক খন। 
জাউঅইতে রে সিমইর সিটিকা 
আউঅইতে ফুলে ভভকাল। 

না তড়ি দিহা ভাই ননদসুআ 
পহিরতি ননদি হামর 


লতে লতে করম গিত ৫৪ 


২.১. টিপিপি পাপ টপস 


১২২ 

বদির রাজি রদিকিরঠি রে 

কনঅ ধনি চরে গেলি কাঁস নদিক পারে। 
মইসি ধনি চরে গেলি রনে কি বনে রে 

গেইআ কনঅ ধনি চরে গেলি কাঁস নদিক পারে। 
মকুনদঅ সহর মইসি ডহরি চললি রে. 


সিঁদুর কাঁহা পাউলে লউ 


হট আনি ভাল দি 


১২৭) 


* এক মুঠা চেনগি ছউআ পিআজ মেসা ঝর 
(আর) ননদ আউএই লুঝকলে দিহা টুকু বর। 


* নদি ধারেক ধাসনাটি ধসি ধসি জাই 
আউঅতঅ নদিঞ বান লেগতঅ ধউআই। 


* ই বাড়িক বিগা লত উ বাড়িকে জাই লউ 
দাদাক বহু নিমনটুনি ঝিগা নিহি খাই লউ। 


* কুলহি বাটে জাইস না দাদা বাড়ি বাটে জাবে রে 
বাড়ি হেঠেক জনহাইর গাদর পড়াইকে খাবে রে। 


* ছুটুমুটু পাইখটি হরইদ বনে চরেই রে 
কন খালভরাঞ মারি দেল কুঁহুর কুঁহুর করেই রে। 


* কাললা লতে বিঁগা লতে বাঝ লাগেই নি 
অহঅ কুলহিক ছউআ গিলা নাচে জানত নি। 


* কাললা লতে বিঁগা লতে বাঝ লাগেই নি 
এগউ ডাঁঢ়াই রহেইতে তরাক লাজ লাগন নি। 


* ছুটুমুটু ডুগরি, তাহ ধরত কুঁদরি 
দে নঅ দাদা ঠেগা কাটি বহু জাতি বাগালি। 


* ডুটুমুটু ভুগরি, তাই ধরত ঝুঁদরি ৃ 
দে নঅ দাদা ঠেগা কাটি বহু জাতি বাগালি।. 


* আঁসপাত বাঁসপাত ছনকাই রাধঅব লউ . 
বড় ভউজি মাগে আউলে মু মচকাই দেব লউ। 


* আঁসপাত বাঁসপাত ছনকাই রাঁধঅৰ লউ 
ছুটু ভউজি মাগে আউলে ডুভি ভততি দেব লউ। 


* সুপ নাচেই সুপতি নাচেই, নাচেই সুপেক কনা গউ 
আখড়াঞ পরবতি নাচেই হিলেই কানেক সনা গউ। 


লতে লতে করম গিত ৫৮ 


১২৮) 

দেসঅ বুলি আউলে পরভু 
নগর বুলি আউলে হউ . 
লেহু পরভু - একঅ ঝারি পানি। 


রাখু ধনি ঝারি ঝর তর 
রাখে ধনি পিঁঢ়া গে। 
কাহে ধনি মুঁহঅ রে মলিন।. .. 
মাঞ তরঅ রাঁধঅনি - বহিন তর বাঁটঅনি 
নিতি পরভু পেটে কি সাসন। 
মাঞ্কে পাঠাউবেঞ ধনি - অনিজে বনিজে গে 
বহিনি পাঠাউবেঞ পরদেস। 
বিহইলা পাউবে পরভু - সাঁঘইলা জে পাউবে হউ- 
নিহি পাউবে মাঞঅ রে বহিন। - | ও 


১২৯) 

গেলা পহরঅ রাতি - আইলা ভিনসরা গউ 
ভিনসারে গড়ে মাগেই তেল। 

সাসঅ ঘুমালা ভালা - ননদি ঘুমালা গউ 
কাঁহা পাইএ গড়ে দেব তেল।। 

সাসঅ ডরাউলে ধনি - ননদি ডরাউলে গউ 
মকে না ডরাউলে বনবাস। 

সেহঅ সুনি দাদা মরঅ - আউএ ঘড়াক পিঠে গউ 
কিআ লাই বহিনিক বনবাস। 

কনঅ নেহি দসঅ দাদা - কনঅ নিহি গুনা গউ 

একে করাঁই লের্ল বনবাস।। 


লতে“লতে করম গিত ৫৯ 


১৩০) 

কাকর মুড়ে সভইএ লটঅপটঅ পগিআ 

অরে কাকরঅ মুড়ে, কাকর মুড়ে ঢামনাকা সাঁপ। 
ভইআক মুড়ে সভইএ লটঅপটজ পগিআ 

অরে সঁঞ্পক রে মুড়ে, সঁঞ্জাক মুড়ে ঢামনাকা সাঁপ। 
কইসন করইএ লটঅপটঅ পগিআ 

অরে কইসন রে করে, কইসন করে ঢামনাকা সাঁপ। 
ঝিকিমিকি করইএ লটপটঅ পগিআ ৃ 
অরে লটার রে পাটার, লাটার পাটার ঢামনাকা সাঁপ। 


১৩১) 
কনে তকে করম রাজা আনল নেউঅতি রে 
আনলঅ নেউঅতি 
কনে তকে করম রাজা রাখলঅ উপাসি। 
মাঝি মাহাতঞ করম রাজা আনলঅ নেউঅতি রে 
আনল নেউঅতি 
- গাঁউিএকর বেটি ছউআঞএঃ রাখলঅ উপাসি। 


